**PÁLYÁZATI KIÍRÁS**

**2025. évre**

1. **A pályázat megnevezése és célja**

**Budapest I. kerület Budavári Önkormányzat** (a továbbiakban Önkormányzat) **pályázatot hirdet** a szén-monoxid vészjelző készülék igénylésére vonatkozó feltételekről szóló 19/2019. (XII. 16.) önkormányzati rendeletében (továbbiakban: Rendelet) foglaltak alapján

 **szén-monoxid vészjelző készülék igénylésének támogatására.**

**A pályázat célja**: szén-monoxid mérgezés megelőzése, a lakosság biztonságérzetének javítása szén-monoxid-érzékelő készülék biztosítása útján.

**A pályázat jellege:** nyílt

**A támogatás formája:** vissza nem térítendő.

**A pályázat közzétételének helye:** az Önkormányzat honlapja (<https://budavar.hu/tenders/>)

**A pályázat közzétételének napja:** 2025. október 1.

**A pályázat elbírálása folyamatos a költségvetésben rendelkezésre álló összeg erejéig.**

1. **A pályázati feltételek, a pályázat formai és tartalmi követelményei:**

**Pályázati feltételek:**

* + 1. Pályázat az 1. pontban meghatározott célra nyújtható be.
		2. Budapest I. kerületben lakóhellyel vagy tartózkodási hellyel rendelkező természetes személy nyújthat be pályázatot.
		3. Lakáscélú rendeltetési egységenként egy pályázat támogatható, és egy pályázó öt év elteltével nyújthat be újabb pályázatot a szén-monoxid-érzékelő készülék beszerzése/cseréje iránt.
		4. Akkor pályázhat az I. kerületi lakos, amennyiben a háztartásában az egy főre eső jövedelem nem éri el az öregségi nyugdíjminimum négyszeresét, egyedül élő személy esetén az ötszörösét,
		5. Nem nyújtható támogatás azon pályázó esetében, akinek az Önkormányzat felé lejárt tartozása van.

**Érvénytelen a pályázat,** ha

* a pályázati kiírás alapján nem jogosult pályázó nyújtotta be;
* nem a támogatandó célokra nyújtották be;
* a hiánypótlási felhívásnak nem tett eleget a pályázó;
* a pályázó a pályázatához nem csatolja az összes mellékletet, és a hiányzó dokumentumot/dokumentumokat a hiánypótlásra való felszólításra sem pótolja, a pályázat elbírálás nélkül kerül elutasításra.

**A pályázathoz kötelezően benyújtandó adatlap tartalma és mellékletek felsorolása:**

1. **Pályázati adatlap**, mely tartalmazza
* a pályázó azonosító adatait, így különösen nevét, születési nevét, születési helyét és idejét, bejelentett lakóhelyét vagy tartózkodási helyét, melyre tekintettel a pályázatot nyújtja be, telefonszámát és e-mail címét.
* milyen típusú dokumentummal igazolja, hogy az ingatlanban a készülék alkalmazása indokolt.
1. **Mellékletek**
* 30 napnál nem régebbi jövedelemigazolás

### **A szén-monoxid-érzékelő készülék szükségességének igazolása:** A pályázó nyilatkozata, hogy a támogatással érintett ingatlanban olyan berendezés van, amely a szén-monoxid-érzékelő készülék alkalmazását indokolja.

**A pályázó jövedelmének igazolása**

A pályázónak a pályázat benyújtásakor igazolnia kell a rendszeres havi jövedelmét. A jövedelemigazolás célja annak ellenőrzése, hogy a pályázó megfelel a kiírásban szereplő jogosultsági feltételeknek. A jövedelmet az alábbi módon lehet igazolni:

1. **Munkaviszonyból származó jövedelem esetén:**
	* Munkáltatói jövedelemigazolás (az elmúlt 3 hónapra vonatkozóan), vagy
	* A munkabér jóváírását tartalmazó, utolsó 3 havi bankszámlakivonat másolata.
2. **Vállalkozási tevékenységből származó jövedelem esetén:**
	* A Nemzeti Adó- és Vámhivatal által kiadott jövedelemigazolás az előző adóévről, vagy
	* Könyvelő által kiállított jövedelemigazolás újonnan indult vállalkozás esetén.
3. **Nyugdíj, ellátás, segély esetén:**
	* Nyugdíjszelvény, vagy
	* A Magyar Államkincstár igazolása a folyósított ellátásról, vagy
	* Az ellátás összegének jóváírását igazoló, utolsó 3 havi bankszámlakivonat.
4. **Egyéb jövedelmek (pl. gyermektartásdíj, ösztöndíj, albérletből származó bevétel):**
	* Bírósági végzés vagy megállapodás, ösztöndíj-értesítő, bérleti szerződés, illetve ezekhez kapcsolódó bankszámlakivonatok.

**Felhívjuk a pályázók figyelmét, hogy kizárólag a hiteles, ellenőrizhető dokumentumokat tudjuk elfogadni.** A jövedelemigazolásnak a pályázat benyújtását megelőző legfeljebb 3 hónapos időszakra kell vonatkoznia.

1. **a pályázat benyújtásának határideje és módja**

**Benyújtási határidő: 2025. október 1. napjától a támogatási összeg kimerüléséig,**

**A pályázat benyújtásának módja:**

* **Személyesen**: A pályázat zárt borítékban, személyesen a Budapest Főváros I. kerület Budavári Polgármesteri Hivatal (1014 Budapest, Kapisztrán tér 1.) Ügyfélszolgálati irodáján. A borítékon fel kell tüntetni „2025. évi szén-monoxid-érzékelő igénylése pályázat”**.**
* **Postai úton**: A pályázatot levelezési címünkre címezve (1276 Budapest, Pf. 1198)

A borítékon fel kell tüntetni „2025. évi szén-monoxid-érzékelő igénylése pályázat”.

A postai úton benyújtott pályázat határidőre történő beérkezésének, illetve a pályázat elvesztésének kockázata a pályázót terheli. A pályázatok benyújtása – különösen a postai-, futárkézbesítés – esetleges késedelmével kapcsolatban kockázatokat a pályázó viseli.

* **Elektronikusan**: A pályázatot az **co-palyazat@budavar.hu** e-mail címre vagy az Önkormányzat hivatali kapujára (rövidnév: IKEROKHK, KRID azonosító 131973180) is megküldheti. Ez esetben az összefűzött PDF dokumentumok hitelességének biztosítása érdekében az elektronikus példányt érvényes **elektronikus aláírással kell ellátni**. Ennek hiányában a pályázat **érvénytelennek minősül**.

A beküldés időpontjának a megküldött elektronikus levél beérkezési dátumát tekintjük. A pályázó által kapcsolattartóként megjelölt személy elektronikus levelezési címére a pályázat benyújtását követően az Önkormányzat **három munkanapon belül visszaigazolást** küld.

1. **A hiánypótlásra vonatkozó rendelkezések**
	1. A pályázat kezelője a beérkezett pályázatokat megvizsgálja. Amennyiben a beérkezett pályázat valamilyen kötelezően előírt adatot nem tartalmaz, vagy a pályázó a szükséges mellékleteket nem csatolta, a pályázat kezelője tájékoztatja a pályázót, és a hiányosságok pótlására hívja fel határidő megadásával, és azzal a figyelmeztetéssel, hogy amennyiben a hiánypótlásnak a megadott határidőn belül nem tesz maradéktalanul eleget, úgy a pályázat nem támogatható, a pályázó részére nem nyújtható támogatás.
	2. A pályázati dokumentáció hiánypótlására **egy** **alkalommal** a hiánypótlási felhívás kézhezvételétől számított **öt napos teljesítési határidőn** belül a pályázati adatlapon.
	3. Hiánypótlásra való felhívás esetén a pályázat a hiánypótlás teljesítését követő naptól minősül benyújtottnak.

1. **A pályázatok elbírálásának határideje, az eredményéről történő értesítés módja**
	1. A pályázati kiírásnak megfelelő pályázatok a pályázati keret erejéig részesülnek támogatásban.
	2. Az érvényesen benyújtott pályázatokról a Budapest I. kerület Budavári Önkormányzat polgármestere **15 napon belül** dönt
	3. A pályázat kezelője a pályázatok elbírálásáról és a meghozott döntésről valamennyi pályázót a döntést követő **15 napon belül írásban** értesíti. Az értesítést elektronikus úton vagy írásban kell megküldeni a pályázó által megadott pályázatban megjelölt postacímre vagy elektronikus levelezési címre.
	4. A pályázat kezelője által hiánytalannak minősített pályázatokról a polgármester a benyújtástól számított 5 napon belül dönt.
2. **ELSZÁMOLÁSI és fenntartási KÖTELEZETTSÉG**

A **szén-monoxid-érzékelő készülék felszerelése a támogatott feladata és felelőssége**, ennek költségeit a támogatás nem fedezi.

A pályázat megvalósulását a **Támogató megvalósítás helyszínén ellenőrizheti** egy előre egyeztetett időpontban tartott **helyszíni szemle** keretében. A támogatott köteles az ellenőrzéshez szükséges feltételeket biztosítani.

Amennyiben az ellenőrzés során megállapítást nyer, hogy a pályázat nem a támogatási céloknak megfelelően valósult meg, a támogatás visszavonható**.**

1. **Készülék meghibásodása és csereigénylés**

Amennyiben a támogatott által beszerzett és felszerelt szén-monoxid-érzékelő készülék **a felszereléstől számított 5 éven belül meghibásodik**, a támogatott jogosult **cserekészüléket igényelni** a Támogatótól.

1. **pályázati információk:**

Pályázati lebonyolító: Budapest Főváros I. kerület Budavári Polgármesteri Hivatal Pályázati és Beszerzési Csoport

e-mail: co-palyazat@budavar.hu

Pályázati kapcsolattartó:

Pallagi Anett támogatási referens

e-mail: pallagi.anett@budavar.hu, telefon: +36 1 458 3021

A pályázati csomag tartalma:

1. pályázati KIÍRÁS
2. Kitöltendő nyomtatványok:
* Pályázati adatlap
* Adatkezelési tájékoztató
* Adatkezelési nyilatkozat
* Nyilatkozatok
* Összeférhetetlenségi és érintettségi nyilatkozat

Budapest, 2025. ……………………………………..

**Böröcz László**

**polgármester**